b'\n_START_ARTICLE_\nBusiness Development Engineer\n_START_PARAGRAPH_\nBusiness Development Engineer, (BDE), uddannelsen blev oprette i 1999 ved Handels- & Ingeni\xc3\xb8rh\xc3\xb8jskolen (HIH) i Herning, og er en tv\xc3\xa6rfaglig ingeni\xc3\xb8ruddannelse med sigte p\xc3\xa5 forretningsskabelse gennem udvikling af nye produkter og forretningsideer samt varetagelse af de funktioner, der knytter sig til forretnings- og produktudviklingsfunktionen._NEWLINE_Uddannelsen integrerer naturvidenskabelige og tekniske fag med ledelse, motivation, sourcing, \xc3\xb8konomi, markedsf\xc3\xb8ring, design og personlig udvikling._NEWLINE_Uddannelsens varighed er 4\xc2\xbd \xc3\xa5r, hvoraf de f\xc3\xb8rste tre \xc3\xa5r er basis medens sidste halvandet \xc3\xa5r er en specialiseringsdel med ingeni\xc3\xb8rpraktik, udlandsophold som praktikant, trainee eller studerende, specialestudie og afgangsspeciale.'